CELEX: 62012CN0391
Language: el
Date: 2012-08-22 00:00:00
Title: Υπόθεση C-391/12: Αίτηση για την έκδοση προδικαστικής αποφάσεως, την οποία υπέβαλε το Bundesgerichtshof (Γερμανία) στις 22 Αυγούστου 2012 — RLvS Verlagsgesellschaft mbH κατά Stuttgarter Wochenblatt GmbH

10.11.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 343/7
            
         Αίτηση για την έκδοση προδικαστικής αποφάσεως, την οποία υπέβαλε το Bundesgerichtshof (Γερμανία) στις 22 Αυγούστου 2012 — RLvS Verlagsgesellschaft mbH κατά Stuttgarter Wochenblatt GmbH
   (Υπόθεση C-391/12)
   2012/C 343/08
   Γλώσσα διαδικασίας: η γερμανική
   
      Αιτούν δικαστήριο
   
   Bundesgerichtshof
   
      Διάδικοι στην υπόθεση της κύριας δίκης
   
   
      Αναιρεσείουσα: RLvS Verlagsgesellschaft mbH
   
      Αναιρεσίβλητη: Stuttgarter Wochenblatt GmbH
   
      Προδικαστικά ερωτήματα
   
   Αποκλείουν το άρθρο 7, παράγραφος 2 και το σημείο 11 του παραρτήματος I σε συνδυασμό με το άρθρο 4 και το άρθρο 3, παράγραφος 5, της οδηγίας (1) την εφαρμογή εθνικής διατάξεως (εν προκειμένω: άρθρο 10 του Landespressegesetz Baden Württemberg), η οποία προστατεύει τόσο τους καταναλωτές από παραπλανητικές πρακτικές όσο και την ανεξαρτησία του Τύπου και, αντιθέτως προς το άρθρο 7, παράγραφος 2, και το σημείο 11 του παραρτήματος I, της οδηγίας, απαγορεύει κάθε δημοσίευση επ’ αμοιβή ανεξαρτήτως του σχετικού επιδιωκόμενου σκοπού, εάν η δημοσίευση δεν επισημαίνεται δια της χρήσεως του όρου «αγγελία», εκτός εάν από τη διάταξη και τη μορφή της δημοσιεύσεως καθίσταται πρόδηλο ότι πρόκειται περί αγγελίας;
   
      (1)  Οδηγία 2005/29/ΕΚ του Ευρωπαϊκού Κοινοβουλίου και του Συμβουλίου, της 11ης Μαΐου 2005, για τις αθέμιτες εμπορικές πρακτικές των επιχειρήσεων προς τους καταναλωτές στην εσωτερική αγορά και για την τροποποίηση της οδηγίας 84/450/ΕΟΚ του Συμβουλίου, των οδηγιών 97/7/ΕΚ, 98/27/ΕΚ, 2002/65/ΕΚ του Ευρωπαϊκού Κοινοβουλίου και του Συμβουλίου και του κανονισμού (ΕΚ) 2006/2004 του Ευρωπαϊκού Κοινοβουλίου και του Συμβουλίου (Οδηγία για τις αθέμιτες εμπορικές πρακτικές)
   EE L 149, σ. 22.